section_heading: Sadržaj
paragraph_text: Na Jamajci 1668. piratski kapetan "Crni" Harry (Harris Yulin) na samrti ostavlja svojoj kćeri Morgan Adams (Geena Davis) svoj stari brod Morning Star i dio karte koja pokazuje put do Otoka boje krvi gdje se nalazi najveće blago na Karibima, davno opljačkano s jednog španjolskog broda. Preostala dva dijela se nalaze kod njegove braće Douglasa "Dawga" Browna i Mordecaija Adamsa. U luci Port Royal na Jamajci Morgan kupuje mladog obrazovanog roba Williama Shawa (Matthew Modine) da joj pomogne dešifrirati mapu, no ovaj ima svoj vlastiti plan da se dokopa blaga. No njezin okrutni stric Dawg (Frank Langella) već ju slijedi na svom brodu kako bi joj oteo blago.